Gustaf Gabrielsson Oxenstierna (1613–1648)

Gustaf Gabrielsson Oxenstierna (29. august 1613 – 31. mai 1648) oli Rootsi riigitegelane, Kronoborgi krahv (1651). 

1639 sai temast Västmanlandi maakonna valitseja. 28. mail 1642 määrati ta Eestimaa kuberneriks. 1645 sai ta riigi- ning kantseleinõunikuks. Eestimaa kubernerina oli ta ametis 1646. aastani, olles tuntud kui kirikuolude korraldaja, vabahärra ja piiskop Joachim Jheringi toetaja. Pärast seda töötas ta kuni surmani Soomes Savolaxi maakonnakohtunikuna.Anders Anton von Stiernman: Matrikel öfwer Swea rikes ridderskap och adel ...1, 1754, lk.8-9 

Talle kuulus Eestimaal isalt päritud Martna kihelkonna Rannamõisa (Vogelsang) mõis.Eesti Ajalooarhiivi Kinnistute register: Rannamõisa mõis (Martna khk)

Perekond
Tema vanemad olid 1621. aastast Martna kihelkonna Rannamõisa (Vogelsang), 1626. aastast Liivimaa Sigulda (Segewold), Ropaži (Rodenpois) ja Allaži (Allasch) mõisaomanik, Karl IX kammerjunkur ja Östergötlandi hertsog Johani kantsler, Kimito ja Nynase vabahärra Gabriel Gustafsson Oxenstierna (1587–1640) ja viimase esimene abikaasa Märta Bielke (1585–1620), kes oli 1600 Linköpingi veresauna ajal hukatud riiginõuniku, Åkeröst pärit Ture Nilsson Bielke (1548–1600) tütar ning Svante Stensson Sture tütretütar. Tema vend Ture Gabrielsson Oxenstierna af Croneborg (1614–1669) oli Ingerimaa kuberner (u. 1646). 

Ta abiellus 12. veebruaril 1643 krahvitar Maria Sofia de la Gardiega (1627–1694), kes oli kuninganna Kristiina eestkostevalitsuse liikme krahv Jakob De la Gardie (1583–1652) tütar. Abielust sündisid:Oxenstierna Family Website: Gustaf Gabrielsson Oxenstierna af Croneborg (1613 - 1648)
Gustaviana Juliana Oxenstierna (1644–1675), 1669. aastast krahv Christoffer Gyllenstierna (1639–1705; Erik Gyllenstierna poeg) abikaasa;
Märta Elisabet Oxenstierna (1645–1698), 1672. aastast Läänemaa Varbla (Werpel) mõisaomaniku Gustaf Persson Banéri (1618–1689) abikaasa.

Viited

Välislingid
Gustav Oxenstierna korraldus tsunftijäneste vastu võitlemise kohta aastast 1642 Eesti Ajalooarhiivis 

Gustaf Gabrielsson
Kategooria:Rootsi inimesed
Kategooria:Sündinud 1613
Kategooria:Surnud 1648